PMIndiaData/PMIndiaSum huggingface dataset:
પ્રધાનમંત્રી શ્રી નરેન્દ્ર મોદી અને યુનાઇટેડ કિંગડમના પ્રધાનમંત્રી શ્રીમાન બોરિસ જ્હોન્સન MP વચ્ચે ફોન પર વાતચીત

પ્રધાનમંત્રી શ્રી નરેન્દ્ર મોદીએ આજે યુનાઇટેડ કિંગડમના પ્રધાનમંત્રી મહામહિમ બોરિસ જ્હોન્સન એમપી સાથે ફોન પર વાત કરી. બંને નેતાઓએ યુક્રેનની સ્થિતિ પર વિસ્તૃત ચર્ચા કરી હતી. પ્રધાનમંત્રી મોદીએ દુશ્મનાવટ બંધ કરવા અને સંવાદ અને મુત્સદ્દીગીરીના માર્ગ પર પાછા ફરવાની ભારતની સતત અપીલનો પુનરોચ્ચાર કર્યો હતો. તેમણે સમકાલીન વિશ્વ વ્યવસ્થાના આધાર તરીકે આંતરરાષ્ટ્રીય કાયદા અને તમામ રાજ્યોની પ્રાદેશિક અખંડિતતા અને સાર્વભૌમત્વ પ્રત્યે ભારતની માન્યતા પર ભાર મૂક્યો હતો. બંને નેતાઓએ દ્વિપક્ષીય હિતોના મુદ્દાઓ પર પણ ચર્ચા કરી હતી અને વેપાર, ટેક્નોલોજી, રોકાણ, સંરક્ષણ અને સુરક્ષા અને લોકો વચ્ચેના સંબંધો સહિતના વિવિધ ક્ષેત્રોમાં સહકારને વધુ ગાઢ બનાવવાની સંભાવના પર સંમત થયા હતા. પ્રધાનમંત્રી શ્રી મોદીએ દ્વિપક્ષીય મુક્ત વ્યાપાર કરાર પર ચાલી રહેલી વાટાઘાટોમાં સકારાત્મક વેગ પર સંતોષ વ્યક્ત કર્યો હતો. તેમણે ગયા વર્ષે બંને નેતાઓ વચ્ચે વર્ચ્યુઅલ સમિટ દરમિયાન અપનાવવામાં આવેલા 'ભારત-યુકે રોડમેપ 2030'ના અમલીકરણમાં થયેલી પ્રગતિની પણ પ્રશંસા કરી હતી. પ્રધાનમંત્રીએ પરસ્પર અનુકૂળતા મુજબ વહેલી તકે
પ્રધાનમંત્રીએ આંબેડકર જયંતી પર લોકોને શુભકામનાઓ પાઠવી

પ્રધાનમંત્રી શ્રી નરેન્દ્ર મોદીએ આંબેડકર જયંતી પર લોકોને શુભકામનાઓ પાઠવી હતી. પ્રધાનમંત્રીએ કહ્યું, “આંબેડકર જયંતી નિમિત્તે શુભેચ્છા. પૂજ્ય બાબાસાહેબે સમાજનાં સૌથી ગરીબ અને વંચિત વર્ગોનાં લાખો લોકોના જીવનમાં નવી આશા જન્માવી હતી. આપણા સંવિધાનનાં નિર્માણ માટે આપણે હંમેશા તેમના આભારી રહીશુ. સૌ દેશવાસીઓને આંબેડકર જયંતીની શુભકામનાઓ. જય ભીમ!”
વારાણસીમાં પ્રધાનમંત્રીઃ દેશને મલ્ટિમોડલ ટર્મિનલ અર્પણ કર્યું; મુખ્ય રોડ પ્રોજેક્ટ્સનું ઉદઘાટન કર્યું

પ્રધાનમંત્રી શ્રી નરેન્દ્ર મોદીએ આજે વારાણસીની મુલાકાત લીધી હતી, તેમણે રૂ. 2400 કરોડનાં મૂલ્યનાં વિવિધ પ્રોજેક્ટનું ઉદઘાટન કર્યું હતું અથવા શિલાન્યાસ કર્યો હતો. તેમણે ગંગા નદી પર મલ્ટિમોડલ ટર્મિનલ દેશને અર્પણ કર્યું હતું અને પ્રથમ કન્ટેઇનર કાર્ગોનું સ્વાગત કર્યું હતું. તેમણે વારાણસી રિંગ રોડનાં પ્રથમ ફેઝનું ઉદઘાટન કર્યું હતું તથા રાષ્ટ્રીય રાજમાર્ગ – 56નાં બાબતપુર – વારાણસી સેક્શનનાં ફોર લેનિંગ માટે વિકાસ અને નિર્માણનું ઉદઘાટન કર્યું હતું. તેમણે વારાણસીમાં વિવિધ અન્ય વિકાસલક્ષી પ્રોજેક્ટનું ઉદઘાટન અને ભૂમિપૂજન પણ કર્યું હતું. આ પ્રસંગે મોટી સંખ્યામાં એકત્રિત થયેલી ઉત્સાહી જનમેદનીને સંબોધન કરતાં પ્રધાનમંત્રીએ કહ્યું હતું કે, આ દિવસ કાશી માટે, પૂર્વાંચલ માટે, પૂર્વ ભારત અને સંપૂર્ણ ભારત માટે ઐતિહાસિક છે. તેમણે જણાવ્યું હતું કે, આજે થયેલું વિકાસલક્ષી કાર્ય દાયકા અગાઉ પૂર્ણ થવાની જરૂર હતી. તેમણે કહ્યું હતું કે, વારાણસીની સાથે સમગ્ર દેશ અત્યારે અત્યાધુનિક માળખું કેવી રીતે પરિવહનનાં માધ્યમોને પરિવર્તિત કરી શકે છે એનું વિઝન દર્શાવે છે. વારાણસીમાં પ્રથમ ઇન્લેન્ડ કન્ટેઇનર વેસ્સલનાં આગમનને સંદર્ભ આપીને પ્રધાનમંત્રીએ જણાવ્યું હતું કે, પૂર્વીય ઉત્તરપ્રદેશ હવે જળમાર્ગ બંગાળની ખાડી સાથે જોડાઈ ગયું છે. તેમણે અન્ય વિવિધ પ્રોજેક્ટનો ઉલ્લેખ કર્યો હતો, જેમાં રોડ અને નમામિ ગંગે સાથે સંબંધિત પ્રોજેક્ટ સામેલ છે, જેનું આજે ઉદઘાટન કે ભૂમિપૂજન થયું હતું. પ્રધાનમંત્રીએ જણાવ્યું હતું કે, આંતરિક જળમાર્ગથી સમય અને નાણાં એમ બંનેની બચત થશે, માર્ગો પર ગીચતામાં ઘટાડો થશે, ઇંધણનો ખર્ચ ઘટશે અને વાહનથી પ્રદૂષણમાં ઘટાડો થશે. તેમણે કહ્યું હતું કે, વારાણસી સાથે બાબતપુર એરપોર્ટને જોડતો માર્ગ પ્રવાસની સુવિધાઓ કરવા ઉપરાંત પ્રવાસીઓ માટે આકર્ષણનું કેન્દ્ર બનશે. પ્રધાનમંત્રીએ જણાવ્યું હતું કે, છેલ્લાં ચાર વર્ષમાં ઝડપથી આધુનિક માળખાનું નિર્માણ થયું છે. તેમણે કહ્યું હતું કે, અંતરિયાળ વિસ્તારોમાં એરપોર્ટ, પૂર્વોત્તર ક્ષેત્રોમાં રેલવેનું જોડાણ, ગ્રામીણ માર્ગો અને રાજમાર્ગો કેન્દ્ર સરકારની ઓળખનો ભાગ બની ગયા છે. પ્રધાનમંત્રીએ કહ્યું હતું કે, અત્યાર સુધી નમામી ગંગે હેઠળ રૂ. 23,000 કરોડનાં વિવિધ પ્રોજેક્ટને મંજૂરી મળી છે. તેમણે જણાવ્યું હતું કે, ગંગા નદીને કિનારે લગભગ તમામ ગામડાંઓ હવે ખુલ્લામાં મળોત્સર્જનથી મુક્ત (ઓડીએફ) બન્યાં છે. તેમણે કહ્યું હતું કે, આ વિવિધ પ્રોજેક્ટ કેન્દ્ર સરકારની ગંગા નદીને સ્વચ્છ કરવાની કટિબદ્ધતાનો ભાગ છે.
પ્રધાનમંત્રીએ મા કાત્યાયનીના આશીર્વાદ લીધા

પ્રધાનમંત્રી શ્રી નરેન્દ્ર મોદીએ નવરાત્રી દરમિયાન તેમના તમામ ભક્તો માટે મા કાત્યાયનીના આશીર્વાદ માગ્યા છે. શ્રી મોદીએ બધાને ઈચ્છાશક્તિ અને આત્મવિશ્વાસના આશીર્વાદ પણ પાઠવ્યા હતા. તેણે દેવીની પ્રાર્થના (સ્તુતિ)ના પાઠ પણ શેર કર્યા છે. એક ટ્વીટમાં પ્રધાનમંત્રીએ કહ્યું; "चन्द्रहासोज्ज्वलकरा शार्दूलवरवाहना। कात्यायनी च शुभदा देवी दानवघातिनी॥ મા દુર્ગાનું કાત્યાયની સ્વરૂપ ખૂબ જ અદ્ભુત અને અલૌકિક છે. આજે તેમની પૂજા કરીને દરેક વ્યક્તિ નવા આત્મબળ અને આત્મવિશ્વાસથી ધન્ય બને, એ જ કામના છે."
પ્રધાનમંત્રીએ રિયો 2016 પેરાલમ્પિકમાં મેડલ વિજેતાઓને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ રિયો 2016 પેરાલમ્પિકમાં ગોલ્ડ જીતનાર મરીયપ્પન થંગાવેલુ અને બ્રોન્ઝ જીતનારા વરૂણ સિંહ ભાટીને અભિનંદન પાઠવ્યા હતા. બન્ને મરિયપ્પન અને વરુણસિંહે પુરૂષોના હાઈ ઝમ્પ સ્પર્ધામાં મેડલ્સ જીત્યા હતા. પ્રધાનમંત્રીએ કહ્યું કે, ભારત ગર્વિત છે. રિયો 2016 પેરાલમ્પિકમાં મરિયપ્પન થંગાવેલુને ગોલ્ડ અને વરુણ સિંહ ભાટીને બ્રોન્ઝ મેડલ જીતવા બદલ અભિનંદન.
પ્રધાનમંત્રીએ હૈદરાબાદના ભોઇગુડામાં કમનસીબ આગને કારણે થયેલી જાનહાનિ પર શોક વ્યક્ત કર્યો; પીડિતો માટે PMNRF તરફથી એક્સ-ગ્રેશિયા મંજૂર કર્યા

પ્રધાનમંત્રી શ્રી નરેન્દ્ર મોદીએ હૈદરાબાદના ભોઇગુડામાં લાગેલી કમનસીબ આગને કારણે થયેલી જાનહાનિ પર શોક વ્યક્ત કર્યો છે. પ્રધાનમંત્રીએ પ્રધાનમંત્રી રાષ્ટ્રીય રાહત ફંડ (
મંત્રીમંડળે ભારત અને રવાન્ડા વચ્ચે હવાઈ સેવા સમજૂતીને મંજૂરી આપ

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત મંત્રીમંડળની બેઠકમાં ભારત અને રવાન્ડા વચ્ચે હવાઈ સેવા સમજૂતીને મંજૂરી આપવામાં આવી છે. આ સમજૂતી ભારત અને રવાન્ડા વચ્ચે વિસ્તૃત વેપાર, રોકાણ, પ્રવાસન અને સાંસ્કૃતિ આદાનપ્રદાનમાં વધારો કરવાની સંભવિતતા ધરાવે છે, જેની સાથે બંને દેશો વચ્ચે નાગરિક ઉડ્ડયન ક્ષેત્રમાં પણ સંબંધ મજબૂત થશે. આ સમજૂતી બંને દેશો વચ્ચે સતત અને સંવર્ધિત જોડાણ માટે સક્ષમ વાતાવરણ પૂરું પાડશે, ત્યારે વિસ્તૃત સલામતી અને સુરક્ષા સુનિશ્ચિત કરવા બંને પક્ષે એરલાઇન્સોને વાણિજ્યિક તકો પૂરી પાડશે.
પ્રધાનમંત્રીએ બંધારણ સભાની ઐતિહાસિક પ્રથમ બેઠકના 75 વર્ષ પૂરા થતાં તેના પ્રતિષ્ઠિત દિગ્ગજોને શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ બંધારણ સભાની ઐતિહાસિક પ્રથમ બેઠકના 75 વર્ષ પૂરા થતાં તેના પ્રતિષ્ઠિત દિગ્ગજોને શ્રદ્ધાંજલિ આપી છે. ટ્વીટ્સની શ્રેણીમાં, પ્રધાનમંત્રીએ કહ્યું; "આજથી, 75 વર્ષ પહેલાં આપણી બંધારણ સભા પ્રથમ વખત મળી હતી. ભારતના વિવિધ ભાગો, વિવિધ પૃષ્ઠભૂમિ અને અલગ-અલગ વિચારધારાઓના પ્રતિષ્ઠિત લોકો એક જ ઉદ્દેશ્ય સાથે એકઠા થયા હતા- ભારતના લોકોને એક યોગ્ય બંધારણ આપવા માટે આ મહાન લોકોને શ્રદ્ધાંજલિ. બંધારણ સભાની પ્રથમ બેઠકની અધ્યક્ષતા ડૉ. સચ્ચિદાનંદ સિંહા દ્વારા કરવામાં આવી હતી, જેઓ વિધાનસભાના સૌથી વરિષ્ઠ સભ્ય હતા. આચાર્ય કૃપાલાની દ્વારા તેમનો પરિચય કરાવાયો અને અધ્યક્ષસ્થાને દોરી જવામાં આવ્યા હતા. આજે, જ્યારે આપણે આપણી બંધારણ સભાની ઐતિહાસિક બેઠકના 75 વર્ષ પૂરા કરી રહ્યા છીએ, ત્યારે હું મારા યુવા મિત્રોને વિનંતી કરીશ કે તેઓ આ પૂજનીય સભાની કાર્યવાહી વિશે અને તેમાં ભાગ લેનારા પ્રતિષ્ઠિત દિગ્ગજો વિશે વધુ જાણકારી મેળવે. આમ કરવું એ બૌદ્ધિક રીતે અનુભવને સમૃદ્ધ બનાવવા સમાન બાબત હશે."
પ્રધાનમંત્રી શ્રીએ શ્રી અમરનાથ ગુફા પાસે વાદળ ફાટવાથી થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ શ્રી અમરનાથ ગુફા પાસે વાદળ ફાટવાથી થયેલી જાનહાનિ બદલ શોક વ્યક્ત કર્યો છે. પ્રધાનમંત્રી શ્રીએ ટ્વીટ કર્યું: "શ્રી અમરનાથ ગુફા પાસે વાદળ ફાટવાથી વ્યથિત. શોકગ્રસ્ત પરિવારો પ્રત્યે સંવેદના. @manojsinha_જી સાથે વાત કરી અને પરિસ્થિતિનો તાગ મેળવ્યો. બચાવ અને રાહત કામગીરી ચાલી રહી છે. અસરગ્રસ્તોને તમામ શક્ય સહાય પૂરી પાડવામાં આવી રહી છે."
કેન્દ્ર સરકાર રાજ્યના કેટલાક વિસ્તારોમાં ભારે વરસાદ અને પૂરથી પ્રભાવિત લોકોને મદદ કરવા માટે મધ્ય પ્રદેશ સરકાર સાથે મળીને કામ કરી રહી છે: પ્રધાનમંત્રી

પ્રધાનમંત્રી શ્રી નરેન્દ્ર મોદીએ કહ્યું કે કેન્દ્ર સરકાર મધ્યપ્રદેશ સરકાર સાથે મળીને કામ કરી રહી છે જેથી રાજ્યના કેટલાક ભાગોમાં ભારે વરસાદ અને પૂરથી પ્રભાવિત લોકોને મદદ કરી શકાય. પ્રધાનમંત્રીએ મુખ્યમંત્રી શ્રી શિવરાજ સિંહ ચૌહાણ સાથે પણ વાત કરી છે અને પરિસ્થિતિની સમીક્ષા કરી છે. એક ટ્વિટમાં પ્રધાનમંત્રીએ કહ્યું; "કેન્દ્ર સરકાર મધ્યપ્રદેશ સરકાર સાથે મળીને રાજ્યના કેટલાક ભાગોમાં ભારે વરસાદ અને પૂરથી પ્રભાવિત લોકોને મદદ કરવા માટે કામ કરી રહી છે. મેં મુખ્યમંત્રી @
મંત્રીમંડળે મુખ્ય બંદર સત્તામંડળ ખરડા, 2016માં ફેરફારોને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે સંસદમાં વિલંબિત મુખ્ય બંદર સત્તામંડળ ખરડા, 2016માં સરકારી સુધારાઓને સામેલ કરવાની મંજૂરી આપી દીધી છે. આ સંશોધન વિભાગ સંબંધિત સંસદીય સ્થાયી સમિતિની ભલામણો પર આધારિત છે. તેમાં નીચેમુજબનાં ફેરફારો સામેલ કરવામાં આવ્યાં છે : બંદરમાં કાર્યરત કર્મચારીઓમાંથી બંદર સત્તામંડળ બોર્ડમાં નિયુક્ત થનાર શ્રમ પ્રતિનિધિઓની સંખ્યા એકથી વધારીને બે કરવામાં આવી છે. કર્મચારીઓનાં હિતોનું પ્રતિનિધિત્વ કરવા માટે નિયુક્ત થનાર સભ્ય 3 વર્ષની મુદ્દત સુધી પદ પર રહેશે અને સતત બે વખતથી વધારે મુદ્દત માટે નહીં રહી શકે. બોર્ડમાં તેમનું સભ્યપદ સેવાનિવૃત્ત થવાની સાથે પૂર્ણ થઈ જશે. બંદર સત્તામંડળ બોર્ડમાં સ્વતંત્ર સભ્યોની સંખ્યા લઘુત્તમ બેથી મહત્તમ ચાર થશે. બંદર ટ્રસ્ટ કાયદા, 1963 અંતર્ગત દરેક વ્યક્તિ, જે ટ્રસ્ટ બોર્ડમાંથી આવી કોઈ તારીખ અગાઉ સેવાનિવૃત્તિનો લાભ મેળવતી હતી, એ બોર્ડ પાસેથી આવા લાભ મેળવતી રહેશે. દરેક બંદરનું બોર્ડ કોઈ વિકાસ અથવા બંદરની સરહદો અંતર્ગત તથા તેની સાથે સંબંધિત જમીન પર બનેલા માળખા અને સ્થાપિત થનાર માળખાનાં સંબંધમાં વિશિષ્ટ માસ્ટર પ્લાન તૈયાર કરવાનો અધિકાર ધરાવે છે અને માસ્ટર પ્લાન પર કોઈ સ્થાનિક અથવા રાજ્ય સરકારનાં કોઈ સત્તામંડળ, જે પણ હોય, તેના નિયમનો લાગુ નહીં થાય. સરકારી ખાનગી ભાગીદારી (પીપીપી) યોજનાઓ માટે કાયદો લાગુ થયા પછી છૂટછાટ મેળવનાર બજારની શરતો પર કરવેરા નક્કી કરવામાં સ્વતંત્ર હશે. આ કાયદાની જોગવાઈ અંતર્ગત બોર્ડ દ્વારા અથવા બોર્ડ તરફથી પ્રાપ્ત તમામ ભંડોળ બંદરોનાં આ પ્રકારનાં સામાન્ય ખાતાં અને ખાતાઓમાં જમા કરવામાં આવશે, જે બોર્ડ દ્વારા ભારત સરકારનાં નાણાં મંત્રાલયનાં દિશાનિર્દેશો અનુસાર નિશ્ચિત સમયાંતરે કોઈ સરકારી બેંક સાથે ખોલવાનાં છે. એડજુકેટરી બોર્ડનાં મુખ્ય અધિકારી અને સભ્યોની નિમણૂક પસંદગી સમિતિની ભલામણો પર કેન્દ્ર સરકાર દ્વારા કરવામાં આવે છે. કેન્દ્ર સરકાર એડજુકેટરી બોર્ડનાં મુખ્ય અધિકારી અથવા કોઈ સભ્યને નિર્ધારિત રીતે દૂર કરવાનો અધિકાર ધરાવે છે. રદ અને બચત અંતર્ગત એક સેવિંગ ફંડ રાખવામાં આવ્યું છે, જેથી બોમ્બે પોર્ટ ટ્રસ્ટ એક્ટ, 1879 અને કોલકાતા પોર્ટ ટ્રસ્ટ એક્ટ, 1890 અંતર્ગત સંપત્તિનાં મ્યુનિસિપલ આકલન સાથે સંબંધિત મુંબઈ અને કોલકાતા પોર્ટ દ્વારા પ્રાપ્ત વર્તમાન લાભ ચાલુ રહેશે.
ઉપરાષ્ટ્રપતિ, પ્રધાનમંત્રી અને લોકસભા અધ્યક્ષે સંયુક્ત રીતે સંસદ ટીવીનો શુભારંભ કર્યો

ઉપરાષ્ટ્રપતિ અને રાજ્ય સભાના અધ્યક્ષ શ્રી એમ. વેંકૈયા નાયડુ, પ્રધાનમંત્રી શ્રી નરેન્દ્ર મોદી અને લોકસભાના અધ્યક્ષ શ્રી ઓમ બિરલાએ આજે આંતરરાષ્ટ્રીય લોકશાહી દિવસના અવસરે સંયુક્ત રીતે સંસદ ટીવીનો શુભારંભ કર્યો હતો. કાર્યક્રમને સંબોધતા પ્રધાનમંત્રીએ ઝડપથી બદલાતા સમયની સાથે, ખાસ કરીને સંવાદ અને સંચાર દ્વારા 21મી સદી ક્રાંતિ લાવી રહી છે ત્યારે સંસદ સાથે સંકળાયેલી ચૅનલની કાયાપલટની પ્રશંસા કરી હતી. પ્રધાનમંત્રીએ સંસદ ટીવીના શુભારંભને ભારતીય લોકશાહીની ગાથામાં એક નવો અધ્યાય ગણાવ્યો હતો, કેમ કે સંસદ ટીવીના સ્વરૂપમાં દેશને સંચાર અને સંવાદનું નવું માધ્યમ મળી રહ્યું છે જે દેશની લોકશાહી અને લોકોનાં પ્રતિનિધિઓનો નવો અવાજ બની રહેશે. પ્રધાનમંત્રીએ દૂરદર્શનને એના અસ્તિત્વનાં 62 વર્ષો પૂર્ણ કરવા બદલ અભિનંદન પણ પાઠવ્યા હતા. તેમણે એન્જિનિયર્સ દિન નિમિત્તે તમામ એન્જિનિયર્સને પણ અભિનંદન પાઠવ્યા હતા. આજનો દિવસ આંતરરાષ્ટ્રીય લોકશાહી દિન પણ છે એની નોંધ લેતા પ્રધાનમંત્રીએ ટિપ્પણી કરી હતી કે લોકશાહીની વાત આવે તો ભારતની જવાબદારી વધી જાય છે કેમ કે ભારત લોકશાહીની જનની છે. ભારત માટે લોકશાહી માત્ર એક વ્યવસ્થા નથી, એક વિચાર છે. ભારતમાં લોકશાહી માત્ર બંધારણીય માળખું જ નથી પણ એક ભાવના છે. ભારતમાં લોકશાહી એ માત્ર બંધારણની ધારાઓનો સમૂહ માત્ર નથી પણ આપણી એ જીવનધારા છે એમ તેમણે જણાવ્યું હતું. આઝાદીના 75 વર્ષોના સંદર્ભમાં જ્યારે ભૂતકાળની ભવ્યતા અને ભવિષ્યનો સંકલ્પ આપણી સમક્ષ છે ત્યારે પ્રધાનમંત્રીએ મીડિયાની ભૂમિકાને ઉજાગર કરી હતી. તેમણે કહ્યું હતું કે જ્યારે મીડિયા સ્વચ્છ ભારત જેવા મુદ્દાઓ હાથમાં લે છે ત્યારે તે લોકો સુધી બહુ ઝડપથી પહોંચે છે. તેમણે સૂચવ્યું હતું કે સ્વતંત્રતા સંઘર્ષ પર 75 એપિસોડ્સનું આયોજન કરીને અથવા આ અવસરે ખાસ પૂર્તિઓ લાવીને આઝાદી કા અમૃત મહોત્સવ દરમ્યાન લોકોનાં પ્રયાસોના પ્રસારમાં મીડિયા ભૂમિકા અદા કરી શકે છે. સામગ્રીના મધ્યવર્તીકરણ વિશે વાત કરતા પ્રધાનમંત્રીએ જણાવ્યું હતું કે એમ કહેવાય છે કે ‘સામગ્રી જ સર્વસ્વ છે, મારા અનુભવે કહીશ કે ‘કન્ટેન્ટ ઈઝ કનેક્ટ’ (સામગ્રી જ સાધે છે). તેમણે સમજાવ્યું કે જ્યારે સામગ્રી સારી હશે તો લોકો આપમેળે જ એની સાથે જોડાઈ જશે. આ જેટલું મીડિયાને લાગુ પડે છે એટલું જ આપણી સંસદીય વ્યવસ્થાને પણ લાગુ પડે છે કેમ કે સંસદમાં માત્ર રાજનીતિ નથી પણ નીતિ પણ છે. તેમણે ભાર મૂક્યો હતો કે સામાન્ય લોકોને લાગવું જોઇએ કે તેઓ સંસદની કાર્યવાહી સાથે જોડાઈ રહ્યા છે. તેમણે નવી ચૅનલને આ દિશામાં કાર્ય કરવા જણાવ્યું હતું. પ્રધાનમંત્રીએ કહ્યું હતું કે સંસદનું સત્ર ચાલતું હોય ત્યારે વિવિધ વિષયો પર ચર્ચા થતી હોય છે એટલે યુવાઓ માટે શીખવા માટે ઘણું બધું છે. દેશ એમને જોતો હોય ત્યારે સંસદ સભ્યોને પણ વધુ સારા આચરણ, સંસદમાં વધુ સારી ચર્ચા માટે પ્રેરણા મળે છે. તેમણે નાગરિકોની ફરજો પર ધ્યાન કેન્દ્રિત કરવાની જરૂરિયાત પર પણ ભાર મૂક્યો હતો અને કહ્યું કે આ જાગૃકતા માટે મીડિયા એક અસરકારક માધ્યમ છે. પ્રધાનમંત્રીએ નોંધ્યું હતું કે આ કાર્યક્રમોથી આપણા યુવાઓને આપણી લોકતાંત્રિક સંસ્થાઓ વિશે, એમની કામગીરી વિશે અને નાગરિક ફરજો વિશે પણ ઘણું શીખવા મળશે. એવી જ રીતે, કાર્યકારી સમિતિઓ, ધારાકીય કાર્યની અગત્યતા, અને ધારાગૃહની કામગીરી ઘણીએ બધી માહિતી હશે જે ભારતની લોકશાહીને ઊંડાઇથી સમજવામાં મદદરૂપ થશે. તેમણે શુભકામના વ્યક્ત કરી હતી કે સંસદ ટીવીમાં લોકશાહીનાં મૂળ તરીકે પંચાયતોની કામગીરી પણ કાર્યક્રમો બનશે. આ કાર્યક્રમો ભારતની લોકશાહીને નવી ઊર્જા, નવી સભાનતા પ્રદાન કરશે.
આંતરરાષ્ટ્રીય આતંકવાદ, બહુરાષ્ટ્રીય સંગઠિત ગુના અને નશીલા પદાર્થોની ઉચાપત, માદક અને મનઃ પ્રભાવી પદાર્થ અને રસાયણ ખરીદનારા અને તેમની શાખાઓ પર રોક લગાવા સંબંધી સહયોગ કરવાની સમજૂતીને પૂર્વવ્યાપી મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રિમંડળે ભારત અને બહરીનની વચ્ચે આંતરરાષ્ટ્રીય આતંકવાદને નાબૂદ કરવા, બહુરાષ્ટ્રીય સંગઠિત ગુના અને નશીલા પદાર્થોની ઉચાપત, માદક અને મનઃ પ્રભાવી પદાર્થ અને રસાયણ ખરીદનારા અને તેની શાખાઓ પર રોક લગાવા સંબંધી સહયોગ કરવાની સમજૂતિને પૂર્વ વ્યાપી મંજૂરી આપી દીધી છે. આ સમજૂતીનો ધ્યેય બંને દેશોની વચ્ચે આતંકવાદથી સંબંધિત ગુના, બહુરાષ્ટ્રીય સંગઠિત ગુના અને માદક પદાર્થોની ઉચાપતથી સંબધિત ગુનાઓને રોકવા, એની તપાસ કરવા, અભિયોજન તથા એને નાબૂદ કરવામાં પ્રભાવશીલતામાં સુધારો લાવવાનો છે. આ સમજૂતી બંને દેશોની ખાનગી અને કાનૂનને લાગુ કરવાની એજન્સીઓના અધિકારીઓની વચ્ચે ફ્રેમવર્કને સ્થાપિત કરવા તથા સહયોગને વધારવામાં મદદ કરશે.
પ્રધાનમંત્રી શ્રીએ કર્ણાટકના કલબુર્ગીમાં દુર્ઘટનાને કારણે થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ કર્ણાટકના કલબુર્ગીમાં બનેલી દુર્ઘટનામાં થયેલી જાનહાનિ પર ઊંડો શોક વ્યક્ત કર્યો છે. પ્રધાનમંત્રી કાર્યાલયે ટ્વિટ કર્યું; "કર્ણાટકના કલબુર્ગી જિલ્લામાં થયેલી દુર્ઘટનાથી દુઃખી છું. મારા વિચારો તે લોકો સાથે છે જેમણે આ દુર્ઘટનાને કારણે તેમના પ્રિયજનોને ગુમાવ્યા છે. હું આશા રાખું છું કે ઘાયલો વહેલામાં વહેલી તકે સ્વસ્થ થઈ જાય. સ્થાનિક વહીવટીતંત્ર અસરગ્રસ્તોને મદદ કરી રહ્યું છે:
મંત્રીમંડળને એનએચએમની પ્રગતિ અને એનએચએમની અધિકાર સંપન્ન સમિતિ તથા મિશન સંચાલન જૂથનાં નિર્ણયોની જાણકારી આપવામાં આવી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને રાષ્ટ્રીય સ્વાસ્થ્ય મિશનની પ્રગતિ તથા નવી પહેલો અને રાષ્ટ્રીય સ્વાસ્થ્ય મિશનની અધિકાર સંપન્ન કાર્યક્રમ સમિતિ અને મિશન સંચાલન સમૂહનાં નિર્ણયોની જાણકારી આપવામાં આવી છે. મુખ્ય વિશેષતાઓ: એનએચએમ અંતર્ગત છેલ્લાં પાંચ વર્ષ અને વર્ષ 2017-18 દરમિયાન પ્રાપ્ત સફળતાઓ નીચે મુજબ છેઃ વર્ષ 2014-16 દરમિયાન માતૃત્વ મૃત્યુ પ્રમાણ (એમએમઆર) 2.7 ટકા ઘટીને 130 થયું, જે વર્ષ 2012-13 દરમિયાન 178 હતું. બાળમૃત્યુ દર (આઈએમઆર) વર્ષ 2011નાં 44ની સરખામણીમાં વર્ષ 2016માં ઘટીને 34 થઈ ગયો. વર્ષ 2015 અને વર્ષ 2018 વચ્ચે બાળમૃત્યુ દરમાં વાર્ષિક ઘટાડાનો દર 8.1 ટકા હતો. પાંચ વર્ષથી નીચેનાં બાળકોનો મૃત્યુ દર (યુ5એમઆર) વર્ષ 2011માં 55ની સરખામણીમાં ઘટીને વર્ષ 2016માં 39 થઈ ગયો. વર્ષ 2015-16 દરમિયાન યુ5એમઆરનાં વાર્ષિક ઘટાડાનો દર 9.3 ટકા હતો. વર્ષ 2011માં કુલ પ્રજનન દર (ટીએફઆર) 2.3 ટકાની સરખામણીમાં 2016માં ઘટીને 2.3 ટકા થઈ ગયો. વર્ષ 2011થી વર્ષ 2016 દરમિયાન ટીએફઆરમાં ઘટાડાનો વાર્ષિક ચક્રવૃદ્ધિ દર 1.7 ટકા હતો. વિવિધ બિમારીઓ સાથે સંબંધિત સ્વાસ્થ્ય સંકેતોમાં સુધારો જોવા મળ્યો છે. ઉદાહરણ તરીકે – વર્ષ 2016માં મેલેરિયાનાં સંબંધમાં વાર્ષિક પરોપજીવી ઘટનાઓ (
મંત્રીમંડળે તમિલનાડુના ભૂતપૂર્વ મુખ્યમંત્રી ડૉ. એમ. કરુણાનિધિનાં નિધન પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે કેન્દ્રીય મંત્રીમંડળની બેઠક યોજાઈ હતી. તેમાં તમિલનાડુનાં ભૂતપૂર્વ મુખ્યમંત્રી ડૉ. એમ. કરુણાનિધિનાં નિધન પર શોક વ્યક્ત કરવામાં આવ્યો હતો. તેમનું નિધન 7 ઓગસ્ટ, 2018નાં રોજ ચેન્નાઈની કાવેરી હોસ્પિટલમાં થયું હતું. મંત્રીમંડળે તેમની યાદમાં બે મિનિટનું મૌન પાળ્યું હતું અને શોક-પ્રસ્તાવ પસાર કર્યો હતો. આ પ્રસ્તાવનો મૂળપાઠ નીચે મુજબ છે :- ‘‘મંત્રીમંડળ તમિલનાડુનાં ભૂતપૂર્વ મુખ્યમંત્રી ડૉ. એમ કરુણાનિધિનાં દુઃખદ નિધન પર ઊંડો શોક વ્યક્ત કરે છે. તેમનું મૃત્યુ 7 ઓગસ્ટ, 2018નાં રોજ ચેન્નાઈની કાવેરી હોસ્પિટલમાં થયું હતું. તેમનાં નિધનથી દેશમાં એક દિગ્ગજ અને પ્રતિષ્ઠિત નેતાની ખોટ સર્જાઈ છે, જેમને લોકો પ્રેમ અને આદરથી ‘કલાઈનાર’ કહેતાં હતાં તેમનો જન્મ 3 જૂન, 1924નાં રોજ નાગાપટ્ટિનમ જિલ્લાનાં થિરુક્કુવલઈ ગામમાં થયો હતો. તેમણે તમિલનાડુની રાજનીતિમાં પોતાનાં લાંબા કાર્યકાળ દરમિયાન અનેક જાહેર અને રાજકીય સ્વરૂપે મહત્ત્વપૂર્ણ પદો પર કામ કર્યું હતું. તેમણે 33 વર્ષની ઉંમરે વર્ષ 1957ની ચૂંટણીમાં કુલિથલઈ બેઠક જીતીને તમિલનાડુની વિધાનસભામાં પ્રવેશ કર્યો હતો. તેઓ વર્ષ 1967માં તમિલનાડુ સરકારમાં મંત્રી બન્યાં હતાં અને વર્ષ 1969માં પહેલી વાર રાજ્યમાં મુખ્યમંત્રી બન્યાં હતાં. તેઓ પાંચ વાર તમિલનાડુનાં મુખ્યમંત્રી બન્યાં હતાં. રાજકીય જીવન ઉપરાંત તેઓ સિનેમાનાં અતિ લોકપ્રિય પટકથા લેખક પણ રહ્યાં છે. તેમણે દ્રવિડ આંદોલનનાં આદર્શોનાં પ્રચાર માટે સિનેમાને માધ્યમ બનાવ્યું. ડૉ. એમ કરુણાનિધિ પોતાનાં લેખન અને વક્તૃત્વ કૌશલ્ય માટે પણ પ્રસિદ્ધ હતાં. તમિલ સાહિત્યમાં તેમનું યોગદાન ઉલ્લેખનીય અને અભૂતપૂર્વ હતું. તેમણે કવિતા, પટકથા, નવલકથા, જીવનકથા, નાટક, સંવાદ અને ફિલ્મનાં ગીતોની રચના કરી છે. તેમનાં નિધનથી તમિલનાડુની જનતાએ પોતાના લોકપ્રિય નેતા ગુમાવ્યા છે. મંત્રીમંડળે સરકાર અને સંપૂર્ણ રાષ્ટ્ર તરફથી શોકગ્રસ્ત પરિવાર અને તમિલનાડુની જનતા પ્રત્યે સંવેદના વ્યક્ત કરી છે.”
પ્રધાનમંત્રીએ લોકોને દિવાળીની શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ લોકોને દિવાળીના તહેવાર નિમિત્તે શુભેચ્છાઓ પાઠવી હતી. પ્રધાનમંત્રીએ એક ટ્વીટમાં કહ્યું; “દિવાળીના પાવન અવસર પર દેશવાસીઓને હાર્દિક શુભકામનાઓ. મારી કામના છે કે આ પ્રકાશ પર્વ આપ સૌના જીવનમાં સુખ, સંપન્નતા અને સૌભાગ્ય લઈને આવે. દરેકને ખુશહાલ દિવાળીની શુભેચ્છા.” …
પ્રધાનમંત્રીએ ગુજરાત સરકારમાં મંત્રી તરીકે શપથ ગ્રહણ કરનારા તમામ લોકોને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ગુજરાત સરકારમાં મંત્રી તરીકે શપથ ગ્રહણ કરનારા તમામને અભિનંદન પાઠવ્યા છે. એક ટ્વિટમાં વડાપ્રધાને કહ્યું; “ગુજરાત સરકારમાં મંત્રી તરીકે શપથ ગ્રહણ કરનારા પાર્ટીના તમામ સાથીઓને અભિનંદન. આ ઉત્કૃષ્ટ કાર્યકર્તાઓ છે જેમણે પોતાનું જીવન જાહેર સેવા માટે સમર્પિત કર્યું છે અને અમારી પાર્ટીના વિકાસના એજન્ડાને આગળ ધપાવ્યો છે. સૌને યશસ્વી કાર્યકાળ માટે ખૂબ-ખૂબ શુભેચ્છાઓ..!”
મંત્રીમંડળે ભારત અને મલાવી વચ્ચે પ્રત્યાર્પણ સંધિ અને બહાલી પર થયેલા હસ્તાક્ષરને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને મલાવી વચ્ચે પ્રત્યાર્પણ સંધિ (ભાગેડૂ ગુનેગાનને પરત કરવા અંગેની સંધિ) તથા બહાલીને મંજૂરી આપી છે. આ સંધિ આતંકવાદીઓ, આર્થિક અપરાધીઓ અને અન્ય ગુનેગારોને મલાવીથી પ્રત્યાર્પણની માગણી માટે કાનૂની માળખું પ્રદાન કરશે.
પીએમએ રાષ્ટ્રપતિ કોવિંદના સન્માનમાં રાત્રિભોજનનું આયોજન કર્યું

પ્રધાનમંત્રી શ્રી નરેન્દ્ર મોદીએ આજે રાષ્ટ્રપતિ શ્રી રામનાથ કોવિંદના સન્માનમાં રાત્રિભોજનનું આયોજન કર્યું હતું. પ્રધાનમંત્રીએ ટ્વીટ કર્યું: "રાષ્ટ્રપતિ કોવિંદજીના સન્માનમાં રાત્રિભોજનનું આયોજન કર્યું હતું. શ્રીમતી દ્રૌપદી મુર્મુ જી, વેંકૈયાજી, મંત્રીઓ સહિત અન્ય પ્રતિષ્ઠિત મહાનુભાવો હાજર હતા. રાત્રિભોજનમાં કેટલાક ગ્રાસરૂટ લેવલ સિદ્ધિ ધારકો, પદ્મ પુરસ્કાર મેળવનારાઓ, આદિવાસી સમુદાયના નેતાઓ અને અન્ય લોકોનું સ્વાગત કરીને અમને આનંદ થયો. " "રાષ્ટ્રપતિ કોવિંદના સન્માનમાં ડિનરમાંની કેટલીક વધુ ઝલક."
પીએમએ જાણીતા ગાયક શ્રી ભૂપિન્દર સિંહના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જાણીતા ગાયક શ્રી ભૂપિન્દર સિંહના નિધન પર ઘેરા શોકની લાગણી વ્યક્ત કરી છે. એક ટ્વિટમાં, પ્રધાનમંત્રીએ કહ્યું; "દશકાઓ સુધી યાદગાર ગીતો આપનાર શ્રી ભૂપિન્દર સિંહજીના નિધનથી દુઃખી છું. તેમની કૃતિઓ અનેક લોકોના દિલમાં છવાઈ ગઈ છે. આ દુઃખદ ઘડીમાં, મારા વિચારો તેમના પરિવાર અને પ્રશંસકો સાથે છે. ઓમ શાંતિ."
પ્રધાનમંત્રીએ હ્યુસ્ટનમાં 22 સપ્ટેમ્બરનાં રોજ ભારતીય સમુદાયનાં કાર્યક્રમમાં રાષ્ટ્રપતિ ડોનાલ્ડ જે. ટ્રમ્પ ભાગ લેવાની વાતને આવકાર આપ્યો

પ્રધાનમંત્રી શ્રી નરેન્દ્ર મોદીએ 22 સપ્ટેમ્બરનાં રોજ ટેક્સાસનાં હ્યુસ્ટનમાં આયોજિત વિશેષ સામુદાયિક કાર્યક્રમ ‘હાઉડી મોદી’માં અમેરિકાનાં રાષ્ટ્રપતિ ડોનાલ્ડ જે ટ્રમ્પ સામેલ થવાનાં સમાચાર પર પ્રસન્નતા વ્યક્ત કરી છે. પ્રધાનમંત્રીએ કહ્યું છે કે, આ કાર્યક્રમમાં અમેરિકાના રાષ્ટ્રપતિનું જોડાવું ભારત અને અમેરિકા વચ્ચેની વિશેષ મિત્રતાનું પ્રતીક છે. રાષ્ટ્રપતિ ટ્રમ્પનો આ કાર્યક્રમમાં સામેલ થવાનો ખાસ સંકેત આપીને પ્રધાનમંત્રીએ કહ્યું હતું કે, આ ભારત-અમેરિકા વચ્ચેનાં દ્વિપક્ષીય સંબંધોની મજબૂતીને ઉજાગર કરે છે અને અમેરિકન સમાજ તથા અર્થવ્યવસ્થામાં ભારતીય સમુદાયનાં યોગદાનને સન્માન આપે છે. આ અગાઉ સવારે વ્હાઇટ હાઉસે એક અખબારી નિવેદન જાહેર કરીને ડોનાલ્ડ ટ્રમ્પે આ કાર્યક્રમમાં સામેલ થવાની પુષ્ટિ કરી હતી. આ કાર્યક્રમને મહત્ત્વપૂર્ણ ગણાવીને અખબારી નિવેદનમાં જણાવ્યું છે કે, “આ અમેરિકા અને ભારતનાં લોકો વચ્ચે મજબૂત સંબંધો પર ભાર મૂકવા, દુનિયાનાં સૌથી જૂનાં અને સૌથી મોટા લોકતંત્ર વચ્ચે વ્યૂહાત્મક ભાગીદારીની ફરીથી પુષ્ટિ કરવા તથા ઊર્જા અને વેપારનાં સંબંધોને વધારે ગાઢ બનાવવાની રીતો પર ચર્ચા કરવાનો મોટો પ્રસંગ હશે.” ‘હાઉડી મોદી – સંયુક્ત સ્વપ્નો, ઉજ્જવળ ભવિષ્ય’ એક સામુદાયિક કાર્યક્રમ છે, તેનું આયોજન ટેક્સાસ ઇન્ડિયા ફોરમ દ્વારા 22 સપ્ટેમ્બર, રવિવારે અમેરિકામાં ટેક્સાસનાં હ્યુસ્ટન સ્થિત એનઆઈજી સ્ટેડિયમમાં પ્રધાનમંત્રી નરેન્દ્ર મોદી માટે થઈ રહ્યું છે. આ કાર્યક્રમમાં 50,000થી વધારે લોકો સામેલ થશે એવી આશા છે.
પ્રધાનમંત્રીએ ડો. રાજેન્દ્ર પ્રસાદની જન્મજયંતિ પર શત શત વંદન કર્યા

પ્રધાનમંત્રી શ્રી નરેન્દ્ર મોદીએ ભારતના પ્રથમ રાષ્ટ્રપતિ ડો. રાજેન્દ્ર પ્રસાદને તેમની જન્મજયંતિ પર શુભેચ્છા પાઠવી હતી. પ્રધાનમંત્રીએ કહ્યું હતું કે, “હું ડો. રાજેન્દ્ર પ્રસાદને તેમની જન્મજયંતિએ શત શત વંદન કરું છું. નિર્ણાયક સમયે પ્રેરક નેતૃત્વ પ્રદાન કરવા બદલ આપણું રાષ્ટ્ર તેમનું ઋણી છું.”
કેબિનેટે ભારતીય ડાક ચૂકવણી બેંકની સ્થાપનાને સ્વીકૃતિ આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે ભારત સરકારની 100 ટકા ઈક્વિટીની સાથે ડાક વિભાગ અંતર્ગત એક સાર્વજનિક લિમિટેડ કંપનીના રૂપમાં ભારતીય ડાક ચૂકવણી બેંક (આઈપીપીબી)ની સ્થાપનાને પોતાની મંજૂરી આપી દીધી છે. આ પરિયોજનાનો કુલ ખર્ચ 800 કરોડ રૂપિયા છે. દેશમાં ઔપચારિક બેન્કિંગ ક્ષેત્રની બહાર જનસંખ્યાના લગભગ 40 ટકા નાગરિક આ પરિયોજનાઓથી લાભાન્વિત થશે. પરિયોજનાને ચરણબદ્ધ રીતથી આખા દેશમાં લાગુ કરાશે. આઈપીપીબી માર્ચ, 2017 સુધીમાં ભારતીય રિઝર્વ બેંકથી બેન્કિંગ લાયસન્સ પ્રાપ્ત કરી લેશે અને સપ્ટેબર, 2017 સુધી એની સેવાઓ 670 ચૂકવણી બેંક શાખાઓના માધ્યમથી દેશભરમાં ઉપલબ્ધ થશે અને આ શાખાઓ મોબાઈલ, એટીએમ, પીઓએસ/એમ-પીઓએસ ઉપકરણો તેમજ સાધારણ ડિજિટલ ચૂકવણી સહિત અત્યાધુનિક તકનીકની સાથે ડાક ઘરો અને વૈકલ્પિક ચેનલોથી સંબંધિત થશે. આ પ્રસ્તાવથી મૂળ બેન્કિંગ, ચૂકવણી અને રવાનગી સેવાઓ પૂરી પાડવાથી નાણા સમાવેશન અને વીમા, મ્યુચ્યુઅલ ફંડ, પેન્શન અને ગ્રામીણ ક્ષેત્રો તેમજ બેન્ક રહિત અને બેંક અંતર્ગત કાર્ય કરનારા ક્ષેત્રો પર ખાસ રીતે ધ્યાન આપતા ત્રીજા પક્ષના નાણા પ્રદાતાઓની સાથે સમન્વયના માધ્યમથી ઋણ સુધી પહોંચ જેવી નાણા સુવિધાઓ પણ મળશે. આનાથી કુશળ બેન્કિંગ પ્રોફેશનલ્સ માટે રોજગારના નવા અવસર ઉત્પન્ન થશે અને દેશભરમાં નાણા સાક્ષરતાના પ્રચારનો અવસર ઉભો થશે. આની પહોંચ અને સમયના સંદર્ભમાં દુનિયામાં સૌથી મોટી બેન્કની સુવિધાઓનું સર્જન થશે. પૃષ્ઠભૂમિ વર્ષ 2015-16 દરમિયાન નાણા સમાવેશનના રૂપમાં આઈપીપીબીની સ્થાપના પણ બજેટની ઘોષણાઓનો એક ભાગ હતો. ડાક વિભાગને ભારતીય ડાક ચૂકવણી બેન્કની સ્થાપના માટે સપ્ટેમ્બર, 2015માં ભારતીય રિઝર્વ બેંકની ‘સૈદ્ધાંતિક રૂપમાં સ્વીકૃતિ’ પ્રાપ્ત કરી લીધી હતી. ભારતીય ડાક ચૂકવણી બેંકથી દેશભરમાં ઉપભોકતાઓ માટે સરળ, ઓછી કિંમત, ગુણવત્તા યુક્ત નાણાકીય સેવાઓની સરળ પહોંચ માટે વિભાગના નેટવર્ક અને સંસાધનોનો લાભ મળશે.
પ્રધાનમંત્રીએ નાગરિકોને પ્રવાસનને આગળ વધારવા માટે સીમા દર્શનના ભાગરૂપે નડાબેટ અને અન્ય સરહદી વિસ્તારોની મુલાકાત લેવા વિનંતી કરી

પ્રધાનમંત્રી શ્રી નરેન્દ્ર મોદીએ નાગરિકોને પ્રવાસનને આગળ વધારવા માટે સીમા દર્શનના ભાગરૂપે નડાબેટ અને અન્ય સરહદી વિસ્તારોની મુલાકાત લેવા લોકોને વિનંતી કરી છે. ભારતના પૂર્વોત્તર ક્ષેત્રના પ્રવાસન, સંસ્કૃતિ અને વિકાસ મંત્રી જી કિશન રેડ્ડીના ટ્વીટના જવાબમાં પ્રધાનમંત્રીએ કહ્યું; "સીમા દર્શન પ્રોજેક્ટ પ્રવાસન ક્ષેત્રમાં એક નવું પરિમાણ ઉમેરે છે. તે સરહદો પર રહેતા લોકોની સ્થિતિસ્થાપકતાની પ્રશંસા કરવાની તક આપે છે. હું તમને બધાને નડાબેટ અને અન્ય સરહદી વિસ્તારોની મુલાકાત લેવા વિનંતી કરીશ…"